Komission päätös,
tehty 23 päivänä joulukuuta 2002,
tarttuvan vertamuodostavan kudoksen kuolion (IHN) ja/tai virusperäisen verenvuotoseptikemian (VHS) osalta hyväksyttyjen vyöhykkeiden ja kalanviljelylaitosten luetteloista tehdyn päätöksen 2002/308/EY muuttamisesta toisen kerran
(tiedoksiannettu numerolla K(2002) 5204)
(ETA:n kannalta merkityksellinen teksti)
(2002/1005/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 5 ja 6 artiklan,
sekä katsoo seuraavaa:
(1) Hyväksytyn vyöhykkeen tai hyväksymättömällä vyöhykkeellä sijaitsevan hyväksytyn kalanviljelylaitoksen aseman myöntämiseksi VHS:n ja/tai IHN:n osalta jäsenvaltioiden on toimitettava asianmukaiset perusteet ja kansalliset säännökset, jotka takaavat direktiivissä 91/67/ETY säädettyjen edellytysten noudattamisen.
(2) Komission päätöksessä 2002/308/EY(3), sellaisena kuin se on muutettuna päätöksellä 2002/536/EY(4), vahvistetaan IHN:n ja VHS:n osalta hyväksyttyjen kalanviljelylaitosten ja vyöhykkeiden luettelot.
(3) Useat jäsenvaltiot ovat toimittaneet perusteet hyväksyttyjen vyöhykkeiden ja hyväksymättömillä vyöhykkeillä sijaitsevien kalanviljelylaitosten aseman myöntämiseksi, ja komissio on tutkinut kaikki nämä perustelut jäsenvaltioiden asiantuntijoiden kanssa.
(4) Ranska on toimittanut perusteet VHS:n ja IHN:n osalta hyväksyttyjen vyöhykkeiden aseman myöntämiseksi kahdelle Aquitainen alueella sijaitsevalle vyöhykkeelle sekä kansalliset säännökset, jotka takaavat hyväksytyn aseman ylläpitoa koskevien sääntöjen noudattamisen.
(5) Italia on toimittanut perusteet IHN:n ja VHS:n osalta yhden hyväksytyn alueen aseman myöntämiseksi Veneton alueella sekä kansalliset säännökset, jotka takaavat hyväksytyn aseman ylläpitoa koskevien sääntöjen noudattamisen. Kyseisessä maakunnassa sovellettava ohjelma hyväksytään komission päätöksessä 2002/304/EY(5).
(6) Itävalta on toimittanut perusteet IHN:n ja VHS:n osalta hyväksymättömällä alueella sijaitsevan hyväksytyn kalanviljelylaitoksen aseman myöntämiseksi Ala-Itävallassa sijaitsevalle kalanviljelylaitokselle sekä kansalliset säännökset, jotka takaavat hyväksytyn aseman ylläpitoa koskevien sääntöjen noudattamisen.
(7) Saksa on toimittanut perusteet IHN:n ja VHS:n osalta hyväksymättömällä alueella sijaitsevan hyväksytyn kalanviljelylaitoksen aseman myöntämiseksi Baijerissa ja Baden-Württembergissä sijaitseville kalanviljelylaitoksille sekä kansalliset säännökset, jotka takaavat hyväksytyn aseman ylläpitoa koskevien sääntöjen noudattamisen.
(8) Ranska on toimittanut perusteet IHN:n ja VHS:n osalta hyväksymättömällä alueella sijaitsevan hyväksytyn kalanviljelylaitoksen aseman myöntämiseksi Aquitainessa ja Artois-Picardiessa sijaitseville kalanviljelylaitoksille sekä kansalliset säännökset, jotka takaavat hyväksytyn aseman ylläpitoa koskevien sääntöjen noudattamisen.
(9) Italia on toimittanut perusteet IHN:n ja VHS:n osalta hyväksymättömällä alueella sijaitsevan hyväksytyn kalanviljelylaitoksen aseman myöntämiseksi Veneton alueella, Trenton autonomisessa maakunnassa sekä Valle d'Aostan ja Friuli-Venezia Giulian alueilla sijaitseville kalanviljelylaitoksille sekä kansalliset säännökset, jotka takaavat hyväksytyn aseman ylläpitoa koskevien sääntöjen noudattamisen.
(10) Ranskan ja Italian kyseisistä vyöhykkeistä toimittamista asiakirjoista käy ilmi, että ne täyttävät direktiivin 91/67/ETY 5 artiklassa säädetyt vaatimukset. Sen vuoksi näille vyöhykkeille voidaan myöntää hyväksytyn vyöhykkeen asema, ja ne olisi lisättävä hyväksyttyjen vyöhykkeiden luetteloon. Päätöksen 2002/308/EY liite I olisi sen vuoksi muutettava vastaavasti.
(11) Itävallan, Saksan, Ranskan ja Italian kyseisten kalanviljelylaitosten osalta toimittamista asiakirjoista käy ilmi, että laitokset täyttävät direktiivin 91/67/ETY 6 artiklassa säädetyt vaatimukset. Sen vuoksi näille laitoksille voidaan myöntää hyväksymättömällä vyöhykkeellä sijaitsevan hyväksytyn laitoksen asema, ja ne olisi lisättävä hyväksyttyjen laitosten luetteloon. Päätöksen 2002/308/EY liite II olisi sen vuoksi muutettava vastaavasti.
(12) Tanska ja Saksa ovat ilmoittaneet komissiolle, että päätöksen 2002/308/EY liite I on oikaistava hyväksytyn vyöhykkeen nimessä olevien kirjoitusvirheiden ja liite II hyväksytyn kalanviljelylaitoksen postinumerossa olevan virheen vuoksi.
(13) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Korvataan päätöksen 2002/308/EY liite I tämän päätöksen liitteellä I.
2. Korvataan päätöksen 2002/308/EY liite II tämän päätöksen liitteellä II.
2 artikla
Tämä päätös on osoitettu kaikille jäsenvaltioille.
Tehty Brysselissä 23 päivänä joulukuuta 2002.